CELEX: C2006/326/74
Language: el
Date: 2006-12-30 00:00:00
Title: Υπόθεση C-442/06: Προσφυγή της 26ης Οκτωβρίου 2006 — Επιτροπή των Ευρωπαϊκών Κοινοτήτων κατά Ιταλικής Δημοκρατίας

30.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 326/35
            
         Προσφυγή της 26ης Οκτωβρίου 2006 — Επιτροπή των Ευρωπαϊκών Κοινοτήτων κατά Ιταλικής Δημοκρατίας
   (Υπόθεση C-442/06)
   (2006/C 326/74)
   Γλώσσα διαδικασίας: η ιταλική
   Διάδικοι
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: D. Recchia και Μ. Κωνσταντινίδης)
   
      Καθής: Ιταλική Δημοκρατία
   Αιτήματα της προσφεύγουσας
   Η προσφεύγουσα ζητεί από το Δικαστήριο:
   
               —
            
            
               να αναγνωρίσει ότι η Ιταλική Δημοκρατία, θεσπίζοντας και διατηρώντας σε ισχύ το νομοθετικό διάταγμα αριθ. 36 της 13ης Ιανουαρίου 2003, όπως τροποποιήθηκε, με το οποίο μετέφερε στην εσωτερική έννομη τάξη τις διατάξεις της οδηγίας 1999/31/ΕΚ (1) κατά τρόπο που δεν συνάδει προς την οδηγία, παρέβη τις υποχρεώσεις που υπέχει από τα άρθρα 2, 3, 4, 5, 6, 7, 8, 9, 10, 11, 12, 13 και 14 της οδηγίας 1999/31/ΕΚ του Συμβουλίου, της 26ης Απριλίου 1999, περί υγειονομικής ταφής των αποβλήτων·
            
         
               —
            
            
               να καταδικάσει την Ιταλική Δημοκρατία στα δικαστικά έξοδα.
            
         Ισχυρισμοί και κύρια επιχειρήματα
   Κατόπιν της λήψεως καταγγελίας, η Επιτροπή προέβη στην εξέταση του αν η εθνική νομοθεσία είναι σύμφωνη προς την οδηγία 1999/31/ΕΚ. Η μη συμμόρφωση προς την οδηγία, την οποία διαπίστωσε η Επιτροπή, απορρέει από την εκ μέρους της Ιταλικής Δημοκρατίας εκπρόθεσμη μεταφορά της οδηγίας στην εσωτερική έννομη τάξη. Συγκεκριμένα, η οδηγία προβλέπει δύο διαφορετικά νομικά καθεστώτα, ανάλογα με το αν πρόκειται για νέους ή υφιστάμενους χώρους υγειονομικής ταφής. Λόγω της εκπρόθεσμης μεταφοράς στην εσωτερική έννομη τάξη, που πραγματοποιήθηκε με το νομοθετικό διάταγμα, ορισμένοι χώροι υγειονομικής ταφής που έπρεπε να υπαχθούν στο προβλεπόμενο για τους νέους χώρους υγειονομικής ταφής καθεστώς υπήχθησαν, αντιθέτως, στο προβλεπόμενο για τους υφιστάμενους χώρους υγειονομικής ταφής καθεστώς.
   
      (1)  ΕΕ L 182, σ. 1.